ให้อาหารม้า
ม้าจะถูกแบ่งออกเป็นระดับ 1 - 9 โดยอ้างอิงจากปริมาณกล้ามเนื้อและไขมันในร่างกาย คุณวัดระดับได้ง่ายๆ ด้วยการมอง สัมผัส และประเมิน 6 จุดบนร่างกายม้า จริงๆ แล้วให้คุณหมอช่วยวัดระดับก็ได้ คุณจะได้ตัดสินใจถูก ว่าควรจะขุนม้าหรือเปล่า โดยระดับที่เหมาะสมคือ 5 หรือ 6  ถ้าได้ 1 - 4 ถือว่าม้าผอมไป ต้องขุนเพิ่มน้ำหนักกันหน่อย ม้าที่น้ำหนักต่ำกว่าเกณฑ์เข้าขั้นวิกฤติ ต้องขุนด้วยอาหารประเภทโปรตีนและไขมันสูง (เช่น รำข้าว) น้ำหนักถึงจะขึ้น ไม่ใช่ใคร ก็คนขายอาหารม้านั่นแหละ เขาจะรู้ดีที่สุดว่าอะไรเด่นด้านไหนมีประโยชน์ยังไง ให้คุณอธิบายอาการของม้าให้เขาฟัง เขาจะได้แนะนำว่าต้องใช้อาหารแบบไหน แต่จำไว้อย่างว่าอย่าให้ม้ากินธัญพืชมากไป เพราะมันย่อยยากน่าดู หรือจะขอคำแนะนำจากเหล่าคนรักม้าด้วยกันก็ได้ บรรดาคนเลี้ยงม้าทั้งหลายน่าจะต้องมีทิปและทริคดีๆ มาแนะนำคุณ ว่าต้องทำยังไง กินแบบไหน ถึงจะเหมาะสมกับสภาพร่างกายของม้า ถ้าม้าผอมไป ให้คุณหมอช่วยกำหนดว่าควรเพิ่มน้ำหนักมากแค่ไหน จากนั้นก็ค่อยไปอ่านฉลากข้างถุงอาหาร แล้วดูปริมาณที่แนะนำในแต่ละวัน อย่าใช้วิธีตักเอา เพราะจะกะปริมาณยาก เดี๋ยวอาจให้อาหารม้ามากเกินไป นอกจากให้อาหารเสริมสร้างน้ำหนักแล้ว ควรปล่อยฟรีให้ม้าออกไปเล็มหญ้าตามเดิมด้วย  ปกติม้าต้องการอาหาร 1.8% - 2% ของน้ำหนักตัว (รวมอาหารเสริมแล้ว) เพราะฉะนั้นม้าสุขภาพดีทั่วไปจะต้องกินอาหารประมาณ 8 - 9 กิโลกรัมต่อวัน  ถ้าคุณอยากขุนม้า ให้เพิ่มปริมาณอาหาร 2.3% - 2.5% ของน้ำหนักตัว น้ำหนักจะได้ค่อยๆ ขึ้นแบบไม่อันตราย ถ้าม้าของคุณน้ำหนักน้อยจนน่าตกใจ ให้ลองเปลี่ยนเป็นอาหารแข็งแบบโปรตีนสูงอุดมแคลอรี่แทน โดยให้อาหารอัดเม็ดโปรตีนสูง (500 - 700 กรัมต่อน้ำหนักตัวม้า 100 กิโลกรัม) ผสมกับแกลบ (ฟางสับเป็นอาหารสัตว์ หรือเปลือกเมล็ดพืช) ในปริมาณที่เท่ากัน หรืออาจให้ม้ากินข้าวบาร์เลย์แผ่นผสมกับรำข้าวชื้นๆ ในปริมาณที่เท่ากัน อย่าอยู่ๆ ก็เพิ่มปริมาณอาหารเป็นเท่าตัว เดี๋ยวม้าจะยัดทะนานจนกลายเป็นท้องร่วงหรือกระทั่งภาวะเสียดท้อง (colic) ให้กำหนดปริมาณอาหารที่เหมาะสมกับน้ำหนักที่ต้องการก่อน แล้วค่อยแบ่งออกเป็น 3 - 4 มื้อต่อวัน อย่าลืมว่าหญ้าเป็นอาหารหลักของม้า ถ้าขาดหญ้า ม้าจะกินอะไรไม่เป็นชิ้นเป็นอัน (ขาดกากใย) จนสุดท้ายก็ผอมอยู่ดี คุณต้องให้ม้าได้กินหญ้าอย่างน้อยทุก 3 - 4 ชั่วโมง แต่ไม่ใช่ว่าเอะอะก็ปล่อยฟรีออกไปเดินกินหญ้าข้างนอกทั้งวันนะ รับรองว่านอกจากที่ทางของคุณจะเหี้ยนเตียนแล้ว ม้าจะยังพุงกางซะจนเป็นโรคไข้ลงกีบ (laminitis) ท้องร่วง หรือภาวะเสียดท้อง (colic) ได้  ให้ม้าได้กินหญ้าแห้งคุณภาพดีก่อนแล้วค่อยปล่อยฟรี ม้าจะได้อยู่ท้อง ไม่ไปกินหญ้าสดเยอะเกินไป หญ้าแห้งจะช่วยเรื่องการขับถ่าย แถมทำให้ม้าไม่เสียพลังงานไปอย่างรวดเร็วด้วย จำกัดการเดินกินหญ้าสดให้เหลือแค่ 2 ชั่วโมงก็พอ (เช้า 1 ชั่วโมงแล้วก็บ่ายอีก 1 ชั่วโมง) เพราะหญ้าสดพวกนี้อุดมคาร์โบไฮเดรต กินแล้วมีโอกาสสูงมากที่ม้าจะเป็นโรคไข้ลงกีบหรือท้องร่วง เริ่มจากเติมน้ำมันแค่ 1/4 ถ้วยลงในอาหารประจำวัน จากนั้นค่อยเพิ่มอีก 1/4 ถ้วยใน 2 - 3 วันต่อมา สุดท้ายให้ใส่ประมาณ 2 ถ้วยต่อวัน จะน้ำมันข้าวโพด ถั่วลิสง คาโนล่า หรือน้ำมันพืชธรรมดาก็ได้ทั้งนั้น การเติมน้ำมันผสมลงไปในอาหารจะช่วยให้ม้าเพิ่มน้ำหนักได้เร็ว แถมช่วยเรื่องการย่อยอาหารด้วย ระหว่างที่ม้ากินอาหารแคลอรี่สูงอยู่ ควรให้ออกกำลังกายนิดๆ หน่อยๆ ร่วมด้วย เป็นวิธีที่ขุนให้อ้วนขึ้นและสร้างเสริมกล้ามเนื้อได้ชะงัดนัก
ให้คะแนนรูปร่างม้าหน่อย. ปรึกษาผู้เชี่ยวชาญเรื่องอาหารที่จะให้. ปริมาณอาหารที่เหมาะสม. ลองให้อาหารแข็งแบบโปรตีนสูง. ม้าต้องได้หญ้าในปริมาณที่เพียงพอ. ลองผสมน้ำมันลงไปในอาหาร.
https://www.wikihow.com/Fatten-up-a-Horse
Feeding Your Horse